stanford-oval/wikipedia huggingface dataset:
Kevin Dallman

| Kevin Dallman |
| --- | --- |

Henkilötiedot
Syntynyt: 26. helmikuuta 1981 (ikä 43) St. Catharines, Ontario, Kanada
Kansalaisuus:   Kazakstan  Kanada
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  90 kg
Seura
Seura:  Barys Astana
Sarja:  KHL
Pelinumero:  38
Pelaajaura
Pääsarjaura:  2005–
Aik. seurat:  Providence Bruins (AHL) Boston Bruins (NHL) St. Louis Blues (NHL) Manchester Monarchs (AHL) Los Angeles Kings (NHL) SKA Pietari (KHL)
Kevin Jonathan Dallman (s. 26. helmikuuta 1981 St. Catharines, Ontario, Kanada) on kazakstanilais-kanadalainen jääkiekkopuolustaja, joka pelaa KHL-joukkue Barys Astanassa. Hän toimii joukkueen varakapteenina. Dallman on pelityyliltään hyökkäävä puolustaja. Hän laukoo oikealta. Dallman on KHL:n runkosarjan kaikkien aikojen tehokkain puolustaja tehtyään yhteensä 402 runkosarjaottelussa tehot 114+198=312. Hän on kaikkien aikojen pistepörssissä kuudentena. Dallman aiemmin pelannut myös NHL:ssä yhteensä 154 runkosarjaottelua tehopistein 8+23=31 ja keräten 45 jäähyminuuttia.
Ura > Seuraura > Junioriura

OHL-joukkue Guelph Storm varasi Dallmanin 171. pelaajana vuonna 1998. Hän siirtyi joukkueeseen kaudeksi 1998–1999. Kaudella 1999–2000 Dallman jakoi tehoilla 13+46=59 OHL:n puolustajien pistepörssin neljännen sijan Sudbury Wolvesin Brad Morganin ja Ottawa 67'sin Jonathan Zionin kanssa. Kaudella 2000–2001 hänestä tuli Stormin varakapteeni. Dallman voitti pelipaikastaan huolimatta joukkueen sisäisen pistepörssin tehtyään yli piste per peli -tahdilla 66 runkosarjaottelussa tehot 25+52=77. Hän voitti koko OHL:n puolustajien piste-, maali- ja syöttöpörssin sekä myös Stormin sisäisen tehotilaston lukemalla +23.
Viimeisellä OHL-kaudellaan Dallman nousi Stormin kapteeniksi. Hänen yhden kauden piste-ennätyksensä parani jälleen ja hän voitti Stormin sisäisen piste- ja syöttöpörssin tehoilla 23+63=86. Dallman voitti taas OHL:n puolustajien piste- ja syöttöpörssin. Hän oli Stormin paras pistemies myös kevään 2002 pudotuspeleissä tehoilla 8+8=16, kuten myös Memorial Cup -turnauksessa tehoilla 1+5=6, johon Storm osallistui isäntäjoukkueena. Dallman valittiin kauden päätteeksi Memorial Cupin tähdistökentälliseen sekä koko CHL:n kolmanteen tähdistökentälliseen.
Ura > Maajoukkueura

Dallman edusti Kazakstania MM-kilpailuissa vuonna 2014, jolloin hän oli joukkueen paras pistemies kuudella syöttöpisteellään. Dallman pelasi myös IA-divisioonan MM-kilpailuissa vuonna 2015, jolloin hän voitti kultaa ja jakoi joukkueensa sisäisen pistepörssin voiton neljän muun pelaajan kanssa tehoilla 3+3=6. Dallman pelasi myös Sotšin olympiakisojen 2014 karsinnoissa.
Muuta

Dallmanin setä Marty pelasi urallaan kuusi NHL-ottelua Toronto Maple Leafsissa vuosina 1987–1989. Hän pelasi uransa myöhempinä vuosina Itävallassa ja edusti maata sittemmin myös arvokisoissa.
Kevin Dallman sai Kazakstanin kansalaisuuden vuonna 2010.
Selän ojentajalihas

Kehittyneet selänojentajalihakset jännitettynä.
Selän ojentajat (lat. musculus erector spinae) ovat suuret selkälihakset, jotka alkavat lantiosta ja päättyvät kallonpohjaan. Erector spinae-lihakset koostuvat itse asiassa useista lihaksista ja jänteistä. Ne kulkevat parillisina selkärangan vieressä.
Erector spinaeta peittää rintarangan ja lantion alueella thoracolumbaalinen sidekudoskalvo. Kaulan alueella vastaavasti lihasta peittää niskaside, nuchal ligament.
Kuntosalilla niitä voi harjoittaa esimerkiksi maastavedolla ja selänojennuksella. Koska rasitus esimerkiksi selänojennuksessa kohdistuu selän ojentajien alaosaan, kutsutaan selän ojentajia usein alaseläksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Erector_spinae_muscles
Aiheesta muualla

Kuvia tai muita tiedostoja aiheesta Selän ojentajalihas Wikimedia Commonsissa
Élson

| 0 | 1 | 2 |
| --- | --- | --- |

Henkilötiedot
Koko nimi: Élson Falcão da Silva
Syntymäaika: 16. marraskuuta 1981 (ikä 43)
Syntymäpaikka: Conceição do Araguaia, Brasilia,
Pelipaikka: hyökkäävä keskikenttä
Pituus: 172 cm
Seura
Seura: FK Rostov
Pelinumero: 7
Junioriseurat
1999–2000: Ituano
Seurat
| Vuodet | Seura | O (M) |
| 2000–2003 2000 2002 2003–2005 2005–2011 2006 2006–2007 2007 2010 2011– |  Ituano →  Vitória (laina) →  Vitória (laina)  Palmeiras  VfB Stuttgart →  Ponte Preta (laina)  →   Cruzeiro (laina)  →  Goiás (laina)  →  Hannover 96 (laina) FK Rostov | 14 (1) 5 (0) 20 (1) 56 (4) 34 (4) 15 (2)  24 (1) 7 (1)  |
 Seurajoukkueuran tilastot kattavat vain kansalliset sarjat.
Élson Falcão da Silva eli Élson (s. 16. marraskuuta 1981 Conceição do Araguaia, Brasilia) on brasilialainen uransa päättänyt jalkapalloilija, pelipaikaltaan hyökkäävä keskikenttäpelaaja.
Pelaajaura

Ennen Saksaan siirtymistään Élson edusti kotimaassaan kaksi kautta Vitóriaa sekä kasvattajaseuraansa Ituanoa kauden verran ammattilaistasolla. 2003–2004 Élson pääsi pelaamaan isossa roolissa Palmeirasissa, tuloksena neljä maalia. Tuon kauden jälkeen hän siirtyi Stuttgartiin. 2005 Élson oli lainalla Ponte Pretassa, 2006 Cruzeirossa ja 2007–2008 Goiàsissa.
Debyytissään Stuttgartissa Élson korvasi kentältä pois tulleen Ricardo Osorion ottelussa VfL Bochumia vastaan. Stuttgart voitti tuon ottelun, ja Élson syötti ottelun toisen, Mario Gómezin tekemän maalin. Huhtikuussa 2009 Élson kirjoitti jatkosopimuksen Stuttgartin kanssa kesään 2011 asti.
Saavutukset

Campeonato Paulista 2002 (Vitória)
Campeonato Brasileiro Série B 2003 (Palmeiras)
Såningskvinnan

Såningskvinnan
Såningskvinnan (suom. ’kylväjänainen’) on suihkulähteen ylle sijoitettu patsas Brunnsparkenissa Göteborgin keskustassa. Sen veisti Per Hasselberg ja se paljastettin 21. heinäkuuta 1883, Johannan nimipäivänä, mistä tulee myös patsaan kansankielinen nimitys Johanna i Brunnsparken.
Aiheesta muualla

Kuvia tai muita tiedostoja aiheesta Såningskvinnan Wikimedia Commonsissa
Tuula Sarotie

Tuula Sisko Sarotie (s. 5. toukokuuta 1956 Helsinki on entinen Radion sinfoniaorkesterin intendentti ja entinen Fazerin konserttitoimiston johtaja. Koulutukseltaan hän on kauppatieteiden maisteri Turun kauppakorkeakoulusta.
Sarotie toimi Turun musiikkijuhlien tuotantosihteerinä 1982–1986 ja Helsingin kaupunginorkesterin apulaisintendenttinä 1986–1987, kunnes siirtyi Fazer Musiikki Oy:n osastopäälliköksi ja 1991 Fazer Konserttitoimisto Oy:n toimitusjohtajaksi. Vuonna 2001 hänet valittiin Radion sinfoniaorkesterin intendentiksi.
Sarotie jäi eläkkeelle Yleisradiosta syyskuussa 2024 ja sai joulukuussa 2024 elämäntyöstään Muusikkojen liiton tunnustuspalkinnon. Palkintoperusteluissa häntä kiitettiin luomastaan avointa keskustelua suosivasta työkulttuurista ja pyrkimyksestään aina taata orkesterille parhaat edellytykset onnistua. Sarotien tavan ottaa muusikot merkittävästi mukaan orkesterin päätöksentekoon uskotaan jatkuvan RSO:ssa myös hänen jälkeensä.
Blentarp

| Blentarp |
| --- | --- |
 Blentarpin kirkko
 Blentarp
 Koordinaatit: 55°35′10″N, 13°35′52″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Sjöbo
Väkiluku (31.12.2023):  1 535
Infobox OKVirheellinen NIMI-arvo: 
Blentarp on taajama Sjöbon kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 535 asukasta.
Tunnettuja henkilöitä

Frida Palmér (1905–1966), astronomi
Aiheesta muualla

Kuvia tai muita tiedostoja aiheesta Blentarp Wikimedia Commonsissa
Marjatta Brummer

Kerttu Marjatta Brummer, o.s. Korvenkontio, myöhemmin Rankka ja Rankka-Persson (31. lokakuuta 1915 Pieksämäki – 30. maaliskuuta 2007 Tukholma, Ruotsi) oli suomalaissyntyinen, Ruotsissa vaikuttanut arkkitehti. Hän oli vuodesta 1949 naimisissa arkkitehti Per Perssonin kanssa, ja hänen poikansa on Patrik Brummer.
Brummerin vanhemmat olivat filosofian tohtori Valio Armas Korvenkontio (ent. Brummer) ja Inkeri Laaksonen. Hän suoritti ylioppilastutkinnon Helsingissä 1934, valmistui Helsingin Teknillisestä korkeakoulusta 1944 ja Kuninkaallisesta taidekorkeakoulusta 1948. Hän työskenteli vuoteen 1947 professori Jussi Paatelalle sekä arkkitehdeille Ragnar Ypyä, Dag Englund ja Erkki Huttunen, meni arkkitehti Sture Frölénin toimistoon Tukholmaan 1947, sitten HSB:n liittoon Tukholmassa 1950 ja toimi vuodesta 1956 arkkitehtina yhdessä puolisonsa kanssa heidän toimistossaan AB Per Persson – Marjatta Rankka.
Brummer suunnitteli muun muassa kouluja ja asuinalueita Hagsätraan ja Fruängeniin. Jarl Bjurströmin kanssa hän voitti arkkitehtikilpailun asuinalueesta Jönköpingissä. Maire Gullichsenin sekä Alvar ja Aino Aallon kanssa hän perusti Ruotsiin Artekin toimipisteen.
Tim Ramholt

| Tim Ramholt |
| --- | --- |

Henkilötiedot
Syntynyt: 2. marraskuuta 1984 (ikä 40) Zürich, Sveitsi
Kansalaisuus:   Sveitsi
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  94 kg
Seura
Seura:  EHC Kloten
Sarja:  National League A
Pelinumero:  6
Pelaajaura
Pääsarjaura:  2001–
Aik. seurat:  Grasshopper Club/GCK Lions (NLB) ZSC Lions (NLA) Omaha Ak-Sar-Ben Knights (AHL) Quad City Flames (AHL) Calgary Flames (NHL) Philadelphia Phantoms (AHL) Milwaukee Admirals (AHL) HC Davos (NLA) EV Zug (NLA)
NHL-varaus:  39. varaus, 2003 Calgary Flames
Tim Ramholt (s. 2. marraskuuta 1984 Zürich, Sveitsi) on sveitsiläinen jääkiekkopuolustaja, joka pelaa National League A -joukkue EHC Klotenissa. Hän on pelityyliltään puolustava puolustaja, jonka vahvuuksiin kuuluu Eliteprospects.com -sivuston Ulf Anderssonin mukaan fyysinen peli, taklaaminen, työmoraali ja johtajuus.
Ura > Seuraura

Ramholt on Grasshopper Clubin kasvatti. Hän pelasi GCK Lionsissa ensimmäiset miesten pelinsä vain 15-vuotiaana Sveitsin toiseksi korkeimmalla sarjatasolla Nationalliga B:ssä kaudella 1999–2000. Kaudella 2001–2002 16-vuotias Ramholt nousi ZSC Lionsin Nationalliga A -joukkueeseen, jossa tulokaskausi toi 37 runkosarjaottelussa kolme maalia sekä 15 playoff-ottelussa kolme syöttöpistettä.
Kahden ensimmäisen NLA-kautensa jälkeen Calgary Flames varasi Ramholtin toisella kierroksella 39. pelaajana NHL:n varaustilaisuudessa 2003. Samana kesänä myös QMJHL-joukkue Cape Breton Screaming Eagles varasi hänet seitsemäntenä pelaajana CHL:n varaustilaisuudessa. Ramholt siirtyi joukkueeseen kaudeksi 2003–2004, jolloin hän voitti Screaming Eaglesin sisäisen tehotilaston lukemalla +37. Kaudeksi 2004–2005 Ramholt palasi Zürichiin, josta hän siirtyi kaudeksi 2005–2006 Kloten Flyersin riveihin.
Heinäkuussa 2006 Ramholt teki kolmivuotisen tulokassopimuksen Calgary Flamesin kanssa. Hän pelasi kauden 2006–2007 kokonaan AHL-joukkue Omaha Ak-Sar-Ben Knightsissa, jossa tulokaskausi toi 67 runkosarjaottelussa tehot 2+10=12 sekä kuudessa playoff-ottelussa yhden syöttöpisteen. Myös kausi 2007–2008 eteni suurimmaksi osaksi farmissa, tällä kertaa Flamesin uudessa farmijoukkue Quad City Flamesissa. Ramholt pelasi kauden aikana myös ensimmäisen ja toistaiseksi uransa ainoan NHL-ottelun. Kesäkuussa 2008 Flames kauppasi Ramholtin Philadelphia Flyersiin vaihdossa Kyle Greentreen. Hän ehti pelata AHL-joukkue Philadelphia Phantomsissa vain seitsemän ottelua, kunnes Flyers kauppasi Ramholtin Nashville Predatorsiin vaihdossa Josh Grattoniin marraskuussa 2008. Hänen loppukautensa eteni samassa liigassa Milwaukee Admiralsin paidassa.
Kaudeksi 2009–2010 Ramholt palasi kotimaahansa ja siirtyi vuoden mittaisella sopimuksella HC Davosiin. Seuraavalla kaudella 2010–2011 hän teki NLA:n yhden kauden piste-ennätyksensä tehoilla 9+15=24, joilla Ramholt oli joukkueen tehokkain puolustaja. Hän jakoi myös Davosin sisäisen tehotilaston voiton Josef Marhan kanssa lukemalla +29. Ramholt voitti myös koko NLA:n pudotuspelien tehotilaston lukemalla +11 ja kauden päätteeksi Sveitsin-mestaruuden. Hän edusti Davosia myös Spengler Cupissa vuosina 2011 ja 2012, joista ensimmäinen turnaus päättyi voittoon.
Kaudeksi 2013–2014 Ramholt siirtyi kolmivuotisella sopimuksella EV Zugiin. Kaudella 2014–2015 hän nousi joukkueen varakapteeniksi ja oli Zugin eniten maaleja tehnyt puolustaja yhdeksällä osumallaan, kuten myös kaudella 2015–2016 seitsemällä osumallaan. Ramholt voitti myös joukkueen sisäisen tehotilaston lukemalla +17. Kaudeksi 2016–2017 hän palasi kolmivuotisella sopimuksella EHC Kloteniin (ent. Kloten Flyers).
Ura > Maajoukkueura

| Mitalit> Maa:   Sveitsi.Miesten jääkiekko.Alle 18-v. MM-kilpailut  | Mitalit> Maa:   Sveitsi.Miesten jääkiekko.Alle 18-v. MM-kilpailut  | Mitalit> Maa:   Sveitsi.Miesten jääkiekko.Alle 18-v. MM-kilpailut  | Maa:   Sveitsi> Miesten jääkiekko. |
| --- | --- | --- | --- |
|  Hopeaa | Suomi 2001 | jääkiekko |  |
Ramholt edusti Sveitsiä MM-kilpailuissa vuonna 2014. Hän pelasi myös alle 20-vuotiaiden MM-kilpailuissa vuosina 2002, 2003 ja 2004. Ramholt pelasi myös alle 18-vuotiaiden MM-kilpailuissa vuosina 2001 ja 2002, joista ensimmäinen turnaus päättyi hopeaan.
Muuta

Ramholtin isoveli Arne on entinen ammattilaisjääkiekkoilija, jonka Chicago Blackhawks varasi NHL:ään vuonna 2000.
TextSecure

| TextSecure |
| --- | --- |


Luoja:  Moxie Marlinspike ja Stuart Anderson (Whisper Systems)
Kehittäjä:  Open Whisper Systems
Kehityshistoria
Ensijulkaisu:  Toukokuu 2010
Lopetettu:  2.28.1 / 29.9.2015
Tiedot
Ohjelmistotyyppi:  Salattu pikaviestintäsovellus
Käyttökielet:  suomen, ruotsin ja englannin lisäksi 29 kieltä
Alusta:  Android
Ohjelmointikielet:  Java (sovellus ja palvelin)
Lisenssi:  GPLv3 (sovellus), AGPLv3 (palvelin)
Aiheesta muualla
Verkkosivusto
TextSecure oli vapaaseen ja avoimeen lähdekoodiin perustuva salattu viestintäsovellus Android -käyttöjärjestelmälle, joka julkaistiin toukokuussa 2010. Sitä kehitti Open Whisper Systems ja se käytti päästä päähän -salausta turvaamaan kaikki muille TextSecuren käyttäjille lähetetyt tekstiviestit, multimediaviestit, pikaviestit ja ryhmäviestit. Sovellus yhdistettiin salattuja VoIP-puheluita tarjoavan sovelluksen kanssa ja nimettiin uudelleen Signaliksi marraskuussa 2015.
TextSecure oli ensimmäinen sovellus, joka käytti Signal Protocol -nimistä salausprotokollaa. Protokolla on sittemmin integroitu mm. WhatsAppiin.
Historia > Whisper Systems ja Twitter (2010–2011)

TextSecuren beetaversio julkaistiin ensimmäisen kerran tammikuussa 2010. Sen julkaisi Whisper Systems -niminen startup-yritys, jonka tietoturvallisuusasiantuntija Moxie Marlinspike ja robotiikan asiantuntija Stuart Anderson olivat perustaneet. TextSecuren lisäksi Whisper Systems tuotti salattuja VoIP-puheluita tarjoavan RedPhone -sovelluksen. He kehittivät myös palomuurin ja työkaluja muiden tiedostotyypien salaamiseen. Nämä olivat kaikki omisteisia mobiiliturvallisuussovelluksia.
Marraskuussa 2011, Whisper Systems ilmoitti että Twitter oli ostanut sen. Kumpikaan osapuoli ei ilmoittanut yksityiskohtia oston suuruudesta. Pian hankinnan jälkeen, Whisper Systemsin RedPhone -palveluun tuli pitkittynyt käyttökatko, jonka jälkeen se julkaistiin vapaan ja avoimen lähdekoodin lisenssillä heinäkuussa 2012. Jotkut kritisoivat käyttökatkoa väittäen, että ohjelma oli "tarkoitettu sortohallintojen alaisten auttamiseksi", ja että se jätti ihmisiä "vaaralliseen tilanteeseen" Egyptin vallankumouksen tapahtumien aikana vuonna 2011.
Twitter julkaisi TextSecuren vapaan ja avoimen lähdekoodin lisenssillä joulukuussa 2011. RedPhone julkaistiin samalla lisenssillä heinäkuussa 2012. Sovelluksia käyttävä yhteisö adoptoi ne ja avoimeen yhteistyöhön perustuva projekti myöhemmin nimitti itsensä Open Whisper Systemsiksi.
Historia > Open Whisper Systems (2013 alkaen)

Open Whisper Systems julkaisi verkkosivunsa tammikuussa 2013.
Heinäkuun 2014 lopulla Open Whisper Systems ilmoitti suunnitelmista yhdistää RedPhone ja TextSecure -sovellukset Signaliksi. Tämä ilmoitus tapahtui samaan aikaan kuin Signal julkaistiin iOS -käyttöjärjestelmälle.
Lokakuussa 2014 tutkijat julkaisivat protokolla-analyysin TextSecuresta. Muiden löytöjen ohella he esittivät tuntemattoman avaimenjakohyökkäyksen (engl. unknown key-share attack) protokollaan. Yleisesti ottaen he kuitenkin totesivat, että salattu viestintäsovellus on turvallinen.
Marraskuussa 2015 RedPhonen ominaisuudet yhdistettiin TextSecureen ja sovellus nimettiin uudelleen Signaliksi.
Ominaisuudet

TextSecuren avulla käyttäjät pystyivät lähettää tekstiviestejä, tekstitiedostoja, valokuvia, videoita, yhteystietoja ja ryhmäviestejä WLAN, 3G ja 4G -tietoverkkojen kautta muille TextSecuren käyttäjille. Tämä tarjosi vaihtoehdon tavalliselle tekstiviestisovellukselle älypuhelimilla, joiden käyttöjärjestelmänä on Android 2.3 tai uudempi. TextSecurea pystyi käyttää SMS/MMS -viestintään henkilöiden kanssa, joilla ei ollut TextSecurea.
Jos mahdollista, TextSecure lähetti viestit käytettävissa olevan verkkoyhteyden kautta. Tämä tarkoitti, että jos käyttäjä lähetti viestin toiselle rekisteröityneelle TextSecuren käyttäjälle, viestiin ei liittynyt tekstiviestilaskua. Viesti ​​käsiteltiin kuin muuta tiedonsiirtoa. Jos verkkoyhteyttä ei ollut saatavilla, sovellus lähetti viestin käyttäen SMS/MMS -viestintää.
Sovellus salasi automaattisesti kaikki muiden rekisteröityneiden TextSecuren käyttäjien kanssa käydyt keskustelut. Viestien salaukseen käytetyt avaimet tallennettiin ainoastaan käyttäjän laitteeseen. Avainten tallennus oli myös salattu jos käyttäjällä on salasana käytössä. Salatut viestit oli merkitty lukkokuvakkeilla.
Lähetettiin viestit toisille TextSecuren käyttäjille tai ei, TextSecure pystyi tallentaa viestit salattuun tietokantaan käyttäjän laitteeseen jos käyttäjällä oli salasana käytössä.
TextSecuressa oli funktio, jolla pystyi varmentaa, että vastaanottaja oli oikea ja ettei mies välissä -hyökkäystä ollut tapahtunut.
TextSecure mahdollisti myös useamman kuin kahden väliset keskustelut. Ryhmäkeskustelut olivat automaattisesti salattuja ja välitettiin käytettävissä olevan verkkoyhteyden kautta, jos kaikki osallistujat olivat rekisteröityneitä TextSecuren käyttäjiä.
Sovelluksen ja sillä lähetettyjen viestien välitystä hallinnoivien palvelimien lähdekoodit oli julkaistu GitHubissa vapailla ohjelmistolisensseillä. Tämä mahdollisti sen, että kuka tahansa kykeni tutkia koodia ja auttaa kehittäjiä varmistaan, että kaikki toimi odotetusti. Tämä mahdollisti myös sen, että kokeneet käyttäjät pystyivät koota omat kopiot sovelluksista ja verrata niitä versioihin, joita Open Whisper Systems jakoi.
Salaus

TextSecure oli ensimmäinen sovellus, joka käytti Signal Protocol -nimistä salausprotokollaa. Protokolla on sittemmin integroitu WhatsAppiin, Facebook Messengeriin ja Google Alloon, salaten "yli miljardin ihmisen viestinnät maailman ympäri". Protokolla yhdistää Double Ratchet Algorithm -nimisen algoritmin, esiavaimet (engl. prekeys) ja kolminkertaisen Diffie–Hellman avaimenvaihdon ja käyttää Curve25519, AES-256 ja HMAC-SHA256 -salausmenetelmiä.
Vastaanotto

Lokakuussa 2014 Electronic Frontier Foundation (EFF) sisällytti TextSecuren heidän päivitettyyn Surveillance Self-Defense -oppaaseen. Marraskuussa 2014 TextSecure sai parhaan arvostelun EFF:n pikaviestinvertailussa, jossa keskityttiin yksityisyyteen ja tietoturvaan.
NSA tietovuotaja Edward Snowden on usein ylistänyt Open Whisper Systemsin sovelluksia mm. niiden helppokäyttöisyydestä.
Aiheesta muualla

Wikimedia Commonsissa on kuvia tai muita tiedostoja aiheesta .
TextSecure GitHubissa (englanniksi)
Open Whisper Systemsin kotisivu (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:TextSecure
Sovelluksen kuvake toukokuusta 2010 helmikuuhun 2014
Sovellus esti kuvakaappausten ottamisen keskusteluista oletuksena.
Käännös suomeksi
Suuren Pohjan sodan aikainen rutto

Suuren Pohjan sodan aikainen rutto oli ruttoepidemia, joka vuosina 1708–1712 levisi laajalle alueelle ja moniin kaupunkeihin Itämeren ympärillä ja itäisessä Keski-Euroopassa. Suomeen rutto levisi vuonna 1710.
Tämä epidemia oli toden­näköisesti osa pandemiaa, joka oli levinnyt Keski-Aasiasta Välimereen saakka ulottuvalle alueelle. Toden­näköisesti se levisi Istanbulin kautta Pińczówiin Etelä-Puolaan, jossa ensimmäiset maininnat siitä ovat ruotsalaisessa  sotilassairaalassa vuodelta 1702. Sen jälkeen rutto levisi kauppiaiden, matkustajien ja sotilaiden mukana ja saavutti Itämeren rannikon Preussissa vuonna 1709, levisi vuonna 1711 kaikille Itämerta ympäröiville alueille ja vuonna 1712 myös Hampuriin. Tämän vuoksi sota­tapahtumat ja rutto vaikuttivat molemmat toisiinsa: toisaalta sotilaat ja pakolaiset usein levittivät ruttoa, toisaalta ruton aiheuttama kuolleisuus sotilaiden keskuudessa sekä siitä aiheutunut kaupunkien ja maaseutu­alueiden autioituminen toisinaan vaikeutti suuresti sotajoukkojen vahvuuteen ja mahdollisuuksia puolustautua vihollista vastaan.
Tämä rutto­epidemia oli viimeinen monista, jotka olivat raivonneet Itämeren alueella 1300-luvun mustasta surmasta lähtien. Joillakin alueilla se kuitenkin oli myös tuhoisin. Monet ihmiset kuolivat muutaman päivän kuluessa ensimmäisten oireiden ilmaantumisesta. Varsinkin itärannikolla Preussista Viroon saakka keski­määräinen kuolleisuus laajoilla alueilla oli kahdesta kolmas­osasta kolmeen neljäs­osaan väestöstä, ja monet maatilat ja kylät autioituivat täysin. Kaikissa tapauksissa ei kuitenkaan ole selvää, ketkä kuolivat ruttotartuntaan, ketkä taas nälkään tai muihin ruton mukana levinneisiin tauteihin. Useissa tapauksissa taudin oireisiin mainitaan kuuluneen paiserutolle tyypillisiä paiseita, mutta siihen aikaan keinot diagnoosin tekemiseksi olivat vielä heikosti kehittyneet, jota paitsi henkilöiden kuolinsyytä käsittelevät asiakirjat olivat usein epätarkkoja tai epätäydellisiä tai ne ovat kadonneet. Joissakin kaupungeissa ja joillakin seuduilla tautia esiintyi vain yhtenä vuotena, kun taas toisaalla se toistui joka vuosi useiden vuosien ajan. Joillakin alueilla suhteettoman suuri osa kuolleista oli naisia ja lapsia, mikä saattaa johtua vuosien 1695–1697 suuresta nälän­hädästä ja siitä, että miehet oli kutsuttu sota­palvelukseen.
Koska ruton aiheuttajaa ei siihen aikaan tunnettu, sitä selitettiin milloin uskonnollisin käsittein, milloin taas miasmateorian mukaisesti "pahasta ilmasta" tai saastuneista vaatteista johtuvaksi. Näin ollen ainoa keino taistella tautia vastaan oli sairaiden erottaminen terveistä. Ruton saastuttamat kaupungit kuten Stralsund ja Königsberg eristettiin ympäristöstään (Cordon sanitaire), samoin joksikin ajaksi koko Preussin herttuakunta ja Skåne sekä Juutinrauman varrella olevat Tanskan saaret, joista Saltholm oli keskeinen karanteenipaikka. Kaupunkien laidoille perustettiin "ruttotaloja", joihin sairastuneet joutuivat karanteeniin. Sellainen oli esimerkiksi Charité Berliinissä, joka välttyi rutolta.